

REPUBLIKA HRVATSKA

ŠIBENSKO-KNINSKA ŽUPANIJA



G R A D *Š I B E N I K*

*Upravni odjel za društvene djelatnosti*

KLASA: 602-01/18-01/23

URBROJ: 2182/01-05/1-18-1

Šibenik, 10. listopada 2018.

Na temelju članka 48. Zakona o lokalnoj i područnoj (regionalnoj) samoupravi (“Narodne novine”,br.[33/2001](http://www.iusinfo.hr/Publication/Content.aspx?Sopi=NN2001B33A569&Ver=NN2001B33A569),  [60/2001](http://www.iusinfo.hr/Publication/Content.aspx?Sopi=NN2001B60A974&Ver=NN2001B60A974), [129/2005](http://www.iusinfo.hr/Publication/Content.aspx?Sopi=NN2005B129A2385&Ver=NN2005B129A2385), [109/2007](http://www.iusinfo.hr/Publication/Content.aspx?Sopi=NN2007B109A3179&Ver=NN2007B109A3179),[36/2009](http://www.iusinfo.hr/Publication/Content.aspx?Sopi=NN2009B36A792&Ver=NN2009B36A792), [125/2008](http://www.iusinfo.hr/Publication/Content.aspx?Sopi=NN2008B125A3563&Ver=NN2008B125A3563), [36/2009](http://www.iusinfo.hr/Publication/Content.aspx?Sopi=NN2009B36A793&Ver=NN2009B36A793),[150/2011](http://www.iusinfo.hr/Publication/Content.aspx?Sopi=NN2011B150A3089&Ver=NN2011B150A3089), [144/2012](http://www.iusinfo.hr/Publication/Content.aspx?Sopi=NN2012B144A3075&Ver=NN2012B144A3075), [123/2017](http://www.iusinfo.hr/Publication/Content.aspx?Sopi=NN2017B123A2800&Ver=NN2017B123A2800)) i članka 46. Statuta Grada Šibenika („Službeni glasnik Grada Šibenika“, broj 8/10, 5/12, 2/13 i 2/18), gradonačelnik Grada Šibenika donosi

O D L U K U

o sufinanciranju troškova prijevoza učenika srednjih škola sa područja gradske četvrti Zablaće za školsku 2018./2019. godinu

Članak 1.

Ovom Odlukom utvrđuju se uvjeti i način ostvarivanja prava na sufinanciranje troškova mjesečne karte za prijevoz učenicima srednjih škola, koji imaju prebivalište na području gradske četvrti Zablaće, u školskoj 2018./2019. godini i koriste prijevoz autobusom.

Članak 2.

Grad Šibenik sufinancirati će kupnju mjesečne karte za prijevoz učenicima srednjih škola na području Grada Šibenika koji ne ostvaruju pravo na subvenciju države za sufinanciranje prijevoza, a imaju prebivalište na području gradske četvrti Zablaće do iznosa kojim bi se cijena mjesečne karte izjednačila sa cijenom mjesečne karte učenika na području ostalih dijelova naselja Šibenik koji su razvrstani u 1. i 2. prijevozničku zonu, počevši od mjeseca studenog.

Grad Šibenik iznos sufinanciranja uplaćuje prijevozničkoj tvrtki Autotransport d.d. nakon ispostavljene fakture Gradu Šibeniku i priloga sa popisom učenika koji su kupili mjesečnu kartu.

Članak 3.

Kako bi ostvarili pravo na sufinanciranje, učenici su dužni Gradu Šibeniku donijeti potvrdu o upisu u srednju školu, te će Grad Šibenik učeniku izdati potvrdu kojom ostvaruje pravo na sufinanciranje. Temeljem potvrde Grada Šibenika, prijevoznik će umanjiti cijenu mjesečne karte za prijevoz prilikom naplate od svakog pojedinog korisnika.

Članak 4.

Posebnim ugovorom između Grada Šibenika i prijevoznika regulirat će se svi odnosi, međusobna prava i obveze u svezi sufinanciranja kupnje mjesečnih karata za prijevoz učenika srednjih škola sa navedenog područja.

Članak 5.

Ova Odluka stupa na snagu danom donošenja i primjenjuje se sukladno članku 2. ove Odluke, a objaviti će se u „Službenom glasniku Grada Šibenika“.

GRADONAČELNIK

Željko Burić, dr.med.

Dostaviti:

1. „Službeni glasnik Grada Šibenika“

2. Upravni odjel za društvene djelatnosti – ovdje

3. Upravni odjel za financije – ovdje

4. Dokumentacija – ovdje

5. Arhiv – ovdje